ไฟแนนเชียลไดเขสต์
BAFS ฮุบขนส่งน้ำมันทางท่อ
27 ธ.ค. 2555

BAFS ฮุบขนส่งน้ำมันทางท่อ
ม.ร.ว.ศุภดิศ ดิศกุล กรรมการผู้จัดการ บริษัท บริการเชื้อเพลิงการบินกรุงเทพ (BAFS) เปิดเผยว่า การปรับโครงสร้างทุนของบริษัท ขนส่งน้ำมันทางท่อ (FPT) ตามแผนฟื้นฟูกิจการของบริษัท โดยมีการลดทุน ลดมูลค่าหุ้นที่ตราไว้ รวมถึงเพิ่มทุนเพื่อแปลงหนี้เป็นทุน ส่งผลให้บริษัทถือหุ้นใน FPT เพิ่มขึ้นเป็น 90.7% ทำให้ FPT เปลี่ยนสถานะจากบริษัทที่เกี่ยวข้องเป็นบริษัทย่อยของบริษัท
ทั้งนี้ FPT ได้ลดทุนจดทะเบียน ด้วยการลดจำนวนหุ้น 15.92 ล้านหุ้น เหลือ 1,592 หุ้น เมื่อวันที่ 19 ธ.ค. 2555 และลดมูลค่าที่ตราไว้จากหุ้นละ 100 บาท เป็น 5 บาท และวันที่ 20 ธ.ค. 2555 เพิ่มทุนเพื่อแปลงหนี้เป็นทุน โดยออกหุ้นสามัญจำนวน 27,852,979 หุ้น
ทุ่งคาฯตั้งประธานนั่งควบเอ็มดี
คณะกรรมการบริหารบริษัท ทุ่งคาฮาเบอร์ (THL) มีมติแต่งตั้งนายวิจิตร เจียมวิจิตรกุล ประธานกรรมการบริหาร ให้ดำรงตำแหน่งกรรมการผู้จัดการบริษัทมีกำหนดระยะเวลา 3 ปี นับตั้งแต่วันที่ 25 ธ.ค. 2555 
พร้อมกับแต่งตั้งนายบัณฑิต แสงเสรีธรรม กรรมการบริหาร ให้ดำรงตำแหน่งกรรมการผู้จัดการบริษัท ทุ่งคำ ซึ่งเป็นบริษัทในเครือ ดังนั้นนายบัณฑิต จึงดำรงตำแหน่งกรรมการผู้จัดการและกรรมการบริหารเป็นเวลา 3 ปี มีผลตั้งแต่วันที่ 25 ธ.ค. 2555
GEN แจ้งประธาน กก.ลาออก
บริษัท เจนเนอรัล เอนจิเนียริ่ง (GEN) แจ้งว่า นายศักดิ์ชัย ชากระโทก ได้ลาออกจากตำแหน่งประธานกรรมการ เนื่องจากปัจจุบันมีภารกิจมากขึ้น ทำให้ไม่สามารถปฏิบัติหน้าที่ในตำแหน่งดังกล่าวได้ โดยมีผลตั้งแต่วันที่ 27 ธ.ค. 2555 เป็นต้นไป
เหมราชซื้อบริษัท ระยอง2012 
นางสาวปัทมา หอรุ่งเรือง รองกรรมการผู้จัด
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานจากนาย คุณากร เศรษฐี ว่าได้ขายหุ้นบริษัท ทรีซิกตี้ไฟว์ (TSF)เมื่อวันที่ 19 ธ.ค.2555 จำนวน 0.51% ของสิทธิออกเสียงทั้งหมดของกิจการ ส่งผลให้เหลือถือหุ้น4.62% ของสิทธิออกเสียงทั้งหมดของกิจการ
นายอุดมศักดิ์ เหมสถาปัตย์ แจ้งว่า เมื่อวันที่ 24 ธ.ค.2555 ได้มาของหุ้น บริษัท วัฒนาการแพทย์ (NEW)จำนวน 5.93% ของสิทธิออกเสียงทั้งหมดของกิจการ จากก่อนหน้านี้ไม่ได้ถือครองหุ้น ส่วนนาย องอาจ ดำรงสกุลวงษ์ แจ้งว่า เมื่อวันที่ 20ธ.ค.2555 ได้จำหน่ายหุ้น อินเตอร์ไฮด์ (IHL) จำนวน 2.0% ของสิทธิออกเสียงทั้งหมดของกิจการ ส่งผลให้เหลือถือหุ้น 63.25% ของสิทธิออกเสียงทั้งหมดของกิจการ
นายชัยฉัตร บุญรัตน์ แจ้งว่า เมื่อวันที่ 24 ธ.ค.2555 ได้มาของหุ้นบริษัท เอบิโก้ โฮลดิ้งส์ (ABICO) จำนวน 2.0% ของสิทธิออกเสียงทั้งหมดของกิจการ ส่งผลให้ถือหุ้นเพิ่มเป็น 10.08%การบริษัท เหมราชพัฒนาที่ดิน (HEMRAJ) เปิดเผยว่า บริษัท เหมราช ระยอง ที่ดินอุตสาหกรรม จำกัด ซึ่งเป็นบริษัทย่อยของเข้าซื้อเงินลงทุนของบริษัท ระยอง 2012 จำกัด โดยบริษัทดังกล่าวได้จัดซื้อที่ดินในจังหวัดระยองกว่า 2,000 ไร่ เพื่อใช้ที่ดินเหล่านี้ในการดำเนินธุรกิจของบริษัทต่อไป